
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 377 

21 Αυγούστου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επικύρωση καθορισμού οριογραμμών ρεμάτων οικι¬ 
σμού Ταξιαρχών στο Δήμο Ελευθερών του Ν. Κα¬ 
βάλας. 1 

Ίδρυση μονίμου καταφυγίου άγριας ζωής (ΚΑΖ) 
στις νησίδες: Τουκμάκια (Παναγιά, Μπαρμπαλι- 
άς, Ασπράνησος, Τσουκαλάς, Μαύρη Πλακούδα, 
Άσπρη Πλακούδα), Πρασολόγος και Μονόπετρα 
του Δήμου Μανταμάδου και Κυδωνάς του Δήμου 


Λ. Θερμής Νομού Λέσβου. 2 

ΑΠΟΦΑΣΕΙ Σ 

Αριθμ. 3889 (1) 


Επικύρωση καθορισμού οριογραμμών ρεμάτων οικισμού 
Τ αξιαρχών στο Δήμο Ελευθερών του Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του ν. 3010/2002 (ΦΕΚ 
91/Α) «Εναρμόνιση του ν. 1650/1986 με τις Οδηγίες 97/11 
Ε.Ε. και 96/61 Ε.Ε., διαδικασία οριοθέτησης και ρυθμίσεις 
θεμάτων για τα υδατορέματα και άλλες διατάξεις». 

2. Την υπ’ αριθμ. 3046/304/89 (ΦΕΚ 59Δ/3.2.1989) 
απόφαση του Αναπληρωτή Υπουργού Περιβάλλοντος 
Χωροταξίας και Δημοσίων Έργων, «Κτιριοδομικός Κα¬ 
νονισμός» και ειδικότερα τις διατάξεις του άρθρου 6 
αυτού, σχετικά με τη δόμηση κοντά σε ρέματα, όπως 
ισχύει σήμερα. 

3. Τις διατάξεις του ν. 2853/16.7.1922 (ΦΕΚ Α 116) «Περί 
υδραυλικών εν γένει έργων και αστυνομεύσεως των 
Δημοσίων Υδάτων», όπως αυτές τροποποιήθηκαν με τις 
αντίστοιχες του ν.δ. 10/29.12.1923 και κωδικοποιήθηκαν 
από τις διατάξεις του π.δ. 18/21.3.1924. 

4. Τις διατάξεις του ν. 2503/1997 (ΦΕΚ 107Α/30.5.1997) 
«Διοίκηση, Οργάνωση, Στελέχωση της Περιφέρειας, 
Ρυθμίσεις θεμάτων για την Τοπική Αυτοδιοίκηση και 
άλλες διατάξεις». 

5. Τις οικείες διατάξεις του ν. 2690/1999 (ΦΕΚ 45Α/1999) 
«Κύρωση του Κώδικα Διοικητικής Διαδικασίας και άλλες 
διατάξεις». 

6. Την υπ’ αριθμ. οικ. 1096/27.3.2003 (ΦΕΚ 393Β/4.4.2003) 
απόφαση του Γενικού Γραμματέα περιφέρειας Α.Μ. - Ο. 


«Μεταβίβαση αρμοδιοτήτων σε προϊσταμένους Δ/νσεων 
και Τμημάτων της Π.Α.Μ. - Ο.». 

7. Το υπ’ αριθμ. 7268/16.6.2006 έγγραφο του Δήμου 
Ελευθερών, με το οποίο διαβιβάσθηκε στην Δ/νση 
ΠΕ.ΧΩ. Περιφέρειας Α.Μ. - Ο. η υδραυλική μελέτη για 
την οριοθέτηση του ρέματος του θέματος, (απ ΠΕΧΩ 
2952/21.6.2006). 

8. Το υπ’ αριθμ. 07/2875 από 20.7.2007 έγγραφο του 
Δήμου Ελευθερών, με το οποίο διαβιβάσθηκε στην Δ/ 
νση ΠΕ.ΧΩ. Περιφέρειας Α.Μ. - Ο. η υδραυλική μελέτη 
για την οριοθέτηση του ρέματος του θέματος αρμο- 
δίως θεωρημένη από τη ΔΤΥ Ν. Καβάλας (απ ΠΕΧΩ 
3889/27.7.2007). 

9. Την υπ’ αριθμ. 198/2007 απόφαση του Δημοτικού 
Συμβουλίου Δ. Ελευθερών η οποία περιλαμβάνεται στο 
απόσπασμα του υπ’ αριθμ 10/2007 πρακτικού Συνεδρί¬ 
ασης του Δ.Σ. Δ. Ελευθερών, με την οποία ομόφωνα 
γνωμοδοτεί θετικά σχετικά με τον καθορισμό των ορι- 
ογραμμών τμήματος ρεμάτων του οικισμού Ταξιαρχών 
σύμφωνα με την εγκεκριμένη υδραυλική Μελέτη στα 
πλαίσια του έργου «Μελέτη Ανάπλασης παλαιού οικι¬ 
σμού Ταξιαρχών ΔΔ Ελευθερών Δ. Ελευθερών», με πιθα¬ 
νή πηγή χρηματοδότησης το Δ' ΚΠΣ όπως αναγράφεται 
στο πρακτικό. 

10. Το τεύχος οριοθέτησης των ρεμάτων του οικισμού 
που μελετώνται καθώς και τα διαγράμματα που συνο¬ 
δεύουν τη μελέτη, όπως ελέγχθηκαν και θεωρήθηκαν 
από τη Δ/νση Τεχνικών Υπηρεσιών τοι Νομαρχιακού 
Διαμερίσματος Καβάλας ως προς τον καθορισμό των 
οριογραμμών των ρεμάτων και από τα οποία προκύπτει 
α) ότι οι προτεινόμενες οριογραμμές των ρεμάτων οι 
οποίες απεικονίζονται στο διάγραμμα (Αριθμός Σχεδίου 
41) κλίμακας 1:500, χαράχθηκαν λαμβάνοντας υπόψη 
την πλημμυρική παροχή για περίοδο επαναφοράς Τ=50 
έτη, β) ότι γενικώς η διαμορφωμένη κοίτη των ρεμάτων 
στην εξεταζόμενη περιοχή είναι επαρκής για την εξυ¬ 
πηρέτηση της μέγιστης πλημμυρικής απορροής γ) ότι 
στη διατομή 4-4' στο ρέμα II παρατηρείται σημαντική 
υπέρβαση της στάθμης του νερού και για την αντι¬ 
μετώπιση της υπέρβασης προτείνεται διεύρυνση της 
ευρείας κοίτης με εκσκαφή και προστασία των πρανών 
με συρματοκιβώτια, δ) ότι στη διατομή 12-12' στο ρέμα II 
παρατηρείται μικρή υπέρβαση της στάθμης του νερού 
και για την αντιμετώπιση της υπέρβασης προτείνεται 
η δημιουργία αναβαθμών ε) ότι στη διατομή 6-6' στο 

ρέμα III παρατηρείται μικρή υπέρβαση της στάθμης του 
νερού η οποίο αντιμετωπίζεται με την μετάθεση της 
οριογραμμής του ρέματος ανάντη των πρανών στ) άτι 
με την κατασκευή της περιμετρικής οδού του οικισμού 
προβλέπει τη δημιουργία τοίχου αντιστήριξης στο πρα¬ 
νές της δεξιάς όχθης του ρέματος, από τη διατομή 3-3' 
ως τη συμβολή με το ρέμα II, επηρεάζοντας τη διατομή 
του ρέματος. Έτσι προτείνεται διεύρυνση της βαθιάς 
κοίτης προς τα δυτικά και προστασία των πρανών με 
συρματοκιβώτια. 

11. Το απόσπασμα από το υπ’ αριθμ. 8/2006 πρακτι¬ 
κό Συνεδρίασης του Δημοτικού Συμβουλίου του Δή¬ 
μοι Ελευθερών στο οποίο περιλαμβάνεται η υπ’ αριθμ. 
185/2006 απόφαση του Δημοτικού Συμβουλίου για την 
έγκριση της μελέτης οριοθέτησης των ρεμάτων για το 
έργο «Μελέτη ανάπλασης παλαιού οικισμού Ταξιαρχών 
ΔΔ Ελευθερών Δ. Ελευθερών» και όπου αναφέρεται ότι 
πιθανή πηγή χρηματοδότησης του έργου διευθέτησης 
προϋπολογισμού 1.793.000 Ευρώ είναι το Δ' ΚΠΣ, απο¬ 
φασίζουμε: 

Επικυρώνουμε τις προτεινόμενες καθορισθείσες ορι- 
ογραμμές των ρεμάτων του οικισμού Ταξιαρχών στο 


Δήμο Ελευθερών του Ν. Καβάλας, όπως φαίνονται στο 
διάγραμμα (Αριθμός Σχεδίου: 41) κλίμακας 1:500 με συ¬ 
νεχή κόκκινη γραμμή και σύμφωνα με την Υδραυλική 
Μελέτη, της πολ. μηχ. Μαρίας Δόσιου, όπως αυτή ελέγ¬ 
χθηκε και θεωρήθηκε από τη Δ/νση Τεχνικών Υπηρεσιών 
του Νομαρχιακού Διαμερίσματος Καβάλας. 

Από τις διατάξεις της παρούσας προκύπτουν δαπάνες 
οι οποίες βαρύνουν τον οικείο ΟΤΑ (Δήμος Ελευθερών). 
Πιθανή πηγή χρηματοδότησης του έργου διευθέτησης 
προϋπολογισμού 1.793.000 Ευρώ είνα το Δ' ΚΠΣ. Σύμ¬ 
φωνα με τα αναγραφόμενα στις υπ’ αριθμ. 185/2006 και 
198/2007 αποφάσεις τοι Δημοτικού Συμβουλίου του Δ. 
Ελευθερών. 

Η ισχύς της παρούσας αρχίζει από την ανωτέρω δη¬ 
μοσίευση. 

Η απόφαση αυτή μαζί με το συνημμένο διάγραμμα να 
δημοσιευθεί στην εφημερίδα της Κυβερνήσεως. 

Κομοτηνή, 31 Ιουλίου 2007 

Με εντολή Γενικού Γραμματέα Περιφέρειας 
Η Προϊσταμένη Δ/νσης ΠΕ.ΧΩ. 

ΑΑΕΚΑ ΠΑΣΣΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση, κατά ποσοστό, 33*^ 

Αριθμ. 2835/23741 (2) 

Ίδρυση μονίμου καταφυγίου άγριας ζωής (ΚΑΖ) στις νη¬ 
σίδες: Τουκμάκια (Παναγιά, Μπαρμπαλιάς, Ασπράνη- 
σος, Τσουκαλάς, Μαύρη Πλακούδα, Άσπρη Πλακούδα), 
Πρασολόγος και Μονόπετρα του Δήμου Μανταμάδου 
και Κυδωνάς του Δήμου Λ. Θερμής Νομού Αέσβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν.δ. 86/1969 «περί Δασικού κώδικα». 

2. Τις διατάξεις του ν.δ. 996/1971 «περί αντικαταστάσε- 
ως και συμπληρώσεως διατάξεων τινών του ν.δ. 86/1969 
«περί Δασικού Κωδικός» και Κωδικοποιήσεως των υπ’ 
αριθμ. 871/1971 και 919/1971». 

3. Τις διατάξεις του ν. 177/1975 «περί αντικαταστάσεως 
και συμπληρώσεως διατάξεων τινών του ν.δ. 86/1969». 

4. Το άρθρο 57, τροποποίηση και συμπλήρωση διατά¬ 
ξεων του ν.δ. 86/1969 (ΦΕΚ 7/Α), του ν. 2637/1998 «Σύστα¬ 
ση Οργανισμού Πιστοποίησης κλπ» (ΦΕΚ 200/Α/1996), με 
το οποίο τροποποιήθηκαν τα άρθρα 253 και 254 του ν.δ. 
86/1969, όπως αυτά αντικαταστάθηκαν από τα άρθρα 3 
και 4 του ν. 177/1975 (ΦΕΚ 205/Α). 

5. Τις διατάξεις της υπ’ αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ- 
γίας «Μέτρα Διαχείρισης της άγριας πτηνοπανίδας», 
όπως αυτή τροποποιήθηκε με τις 366599/16.12.1996 (ΦΕΚ 
1188/Β/31.12.1996), 294283/23.12.1997 (ΦΕΚ 68/Β/4.2.1998) και 
87578/703/6.3.2007 (ΦΕΚ 581/Β/23.4.2007) κοινές αποφά¬ 
σεις των Υπουργών Εθνικής Οικονομίας και Γεωργίας. 

6. Τις διατάξεις της υπ’ αριθμ. 33318/3028/28.12.1998 
(ΦΕΚ 1289/Β) κοινής υπουργικής απόφασης «Καθορι¬ 
σμός μέτρων και διαδικασιών για τη διατήρηση των 
φυσικών οικοτύπων» με την οποία ενσωματώθηκε στο 
Εθνικό Δίκαιο η οδηγία 92/43/ΕΟΚ για τη διατήρηση 
των φυσικών οικοτύπων καθώς και της άγριας πανίδας 
και χλωρίδας. 

7. Τη Διεθνή Σύμβαση της Βέρνης «για τη διατήρηση 
της άγριας ζωής και του φυσικού περιβάλλοντος της 
Ευρώπης», όπως κυρώθηκε με το ν. 1335/1983 (ΦΕΚ 32/Α/ 
13.3.1983). 

8. Τη Σύμβαση της Βόννης «για την διατήρηση των 
αποδημητικών ειδών που ανήκουν στην άγρια πανί¬ 
δα», η οποία κυρώθηκε με το ν. 2719/1999 (ΦΕΚ 106/ 
Α/26.5.1999). 

9. Τις διατάξεις της Σύμβασης για τη Βιοποικιλότητα, 
όπως κυρώθηκε με το ν. 2204/1994 (ΦΕΚ 59/Α/15.4.1994) 
«Κύρωση Σύμβασης για τη βιολογική ποικιλότητα» και 
ιδίως τις διατάξεις του άρθρου 8 αυτής. 

10. Το π.δ. 67/1981 (ΦΕΚ 23/Α/30.1.1981) «περί προστα¬ 
σίας της αυτοφυούς χλωρίδας και άγριας πανίδας και 
καθορισμού διαδικασίας συντονισμού και ελέγχου της 
έρευνας αυτών», όπως διορθώθηκε στο ΦΕΚ 43/β Α/ 
18.2.1981). 

11. Την υπ’ αριθμ. 89880/1506/31.3.2000 εγκύκλιο δια¬ 
ταγή του Γ ενικού Διευθυντή Δασών και Φ.Π. «περί κα¬ 
ταφυγίων άγριας ζωής». 

12. Τις διατάξεις του π.δ. 94/1993 (ΦΕΚ 40/Α/22.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα 
Διανομαρχιακού Επιπέδου του Υπουργείου Γ εωργίας». 

13. Τις διατάξεις του ν. 2503/1997 (ΦΕΚ 107/Α71997) 


«Διοίκηση, Οργάνωση, στελέχωση της Περιφέρειας, 
ρύθμιση θεμάτων για τοπική αυτοδιοίκηση και άλλες 
διατάξεις». 

14. Το άρθρο 90 του π.δ/τος 63/22.4.2005 (ΦΕΚ 98 Α') 
«Κώδικας νομοθεσίας για την Κυβέρνηση και τα κυβερ¬ 
νητικά όργανα». 

15. Τις υπ’ αριθμ. 109867/5231/6.12.2000 και 85351/635/ 
5.2.2001 διαταγές του Υπουργείου Γ εωργίας σύμφωνα 
με τις οποίες νησίδες μεγέθους μικρότερου από 10.000 
στρέμματα προτείνεται να κηρύσσονται καταφύγια 
άγριας ζωής. 

16. Η περιοχή αποτελεί Ζώνη Ειδικής Προστασίας 
(ΖΕΠ-8ΡΑ) της οδηγίας 79/409 για την ορνιθοπανίδα 
με κωδικό ΘΒ 4110009 «Νησίδες Λέσβου: Σύμπλεγμα 
Τομαρονησιών, Κιδώνας, Αγ. Γεώργιος, Γλαρονήσι κλπ» 
και σύμφωνα με το άρ. 3 παρ. 1 και 2 της οδηγίας 92/43/ 
ΕΟΚ έχει ενταχθεί στο δίκτυο ΝαΐυΓα 2000. 

17. Τ ο γεγονός ότι τμήμα της περιοχής έχει χαρακτηρι¬ 
στεί ως ιδιαίτερου φυσικού κάλλους (Μπαρμπαλιάς, Πα¬ 
ναγιά, Ασπρόνησος) με την υπ’ αριθμ. ΔΠΑ/9379/11.9.2000 
απόφαση του Υπουργού Αιγαίου. 

18. Την υπ’ αριθμ. ΔΥ/28.6.2007 Έκθεση - Εισήγηση της 
δασολόγου Λίνας Γ ρημπυλάκου υπεύθυνη του Γ ραφείου 
Άγριας Ζωής της Δ/νσης Δασών Λέσβου και τη σύμφωνη 
γνώμη της υπηρεσίας. 

19. Το υπ’ αριθμ. 2238/13.9.2005 έγγραφο του Δήμου 
Μανταμάδου με το οποίο ζητά την ίδρυση καταφυγίου 
άγριας ζωής στις επί του θέματος νησίδες του Δήμου 
του. 

20. Το υπ’ αριθμ. 07/737/6.7.2007 έγγραφο της Ελλη¬ 
νικής Ορνιθολογικής Εταιρείας και το από 17.7.2007 
έγγραφο του περιβαλλοντικού συλλόγου «Ναυτίλος εν 
Δράσει» με τα οποία αναφέρεται η σημαντικότητα της 
περιοχής (ΙιπροΓΐαηΐ ΒΐΓά Αγθ 3, δΡΑ) και η αναγκαιότητα 
ίδρυσης ΚΑΖ. 

21. Το υπ’ αριθμ. 202/5.7.2007 έγγραφο της Β’ Κ.Ο.Α. και 
το υπ’ αριθμ. 95/10.7.2007 έγγραφο του ΚΣ Μυτιλήνης με 
τα οποία εκφράζεται η σύμφωνη γνώμη τους. 

22. Τις υπ’ αριθμ. 3334/1974, 1908/1987, 2864/1992, 
3215/1997 και 2763/2002 αποφάσεις απαγόρευσης κυ¬ 
νηγιού ορισμένου χρόνου της Δ/νσης Δασών Λέσβου 
για τις νησίδες Τουκμάκια, αποφασίζουμε: 

1. Ιδρύουμε μόνιμο Καταφύγιο άγριας ζωής στις νη¬ 
σίδες: Τουκμάκια (Παναγιά, Μπαρμπαλιάς, Ασπρόνη¬ 
σος, Τσουκαλάς, Μαύρη Πλακούδα, Άσπρη Πλακούδα), 
Πρασολόγος και Μονόπετρα του Δήμου Μανταμάδου 
και Κυδωνάς του Δήμου Λ. Θερμής Νομού Λέσβου, σε 
έκταση συνολικού εμβαδού 849 στρέμματα, που είναι 
απαραίτητη για την επιβίωση ενός ή περισσότερων ει¬ 
δών της άγριας πανίδας ή αυτοφυούς χλωρίδας που 
είναι σπάνια και αποτελεί αντιπροσωπευτικό δείγμα 
βιοτόπου. 

2. Η έκταση του καταφυγίου άγριας ζωής απεικονί¬ 
ζεται στο, θεωρημένο από τη Δ/νση Δασών Ν. Λέσβου, 
σχεδιάγραμμα κλίμακας 1:50.000, που επισυνάπτεται 
στην παρούσα. 

3. Εντός των καταφυγίων άγριας ζωής απαγορεύεται 
η Θήρα κάθε θηράματος και κάθε είδους της άγριας 
πανίδας, η σύλληψη κάθε είδους της άγριας πανίδας 
για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των 
ζωντανών φυτοφρακτών, η αμμοληψία, η αποστράγ¬ 
γιση και αποξήρανση ελωδών εκτάσεων, η ρύπανση 

των υδατικών πόρων και η ένταξη έκτασης καταφυγίου 
άγριας ζωής σε πολεοδομικό ή ρυμοτομικό σχεδίασμά. 
Η εκτέλεση έργων ή εργασιών και ιδίως, αλιευτικά έργα, 
έργα αναδασμού, τουριστικές και βιομηχανικές εγκατα¬ 
στάσεις, κατασκηνώσεις, λατομεία μεταλλεία και δρόμοι 
εκτελούνται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α και έχει χορη¬ 
γηθεί έγκριση περιβαλλοντικών όρων. Κατ’ εξαίρεση 
επιτρέπεται η σύλληψη ειδών της άγριας πανίδας και η 
μεταφορά τους προς εμπλουτισμό άλλων κατάλληλων 
περιοχών μάνον από τη Δασική Υπηρεσία. Με απόφαση 
του οικείου Γενικού Γραμματέα της Περιφέρειας, που 
δημοσιεύεται στην Εφημερίδα της Κυβερνήσεως, μπο¬ 
ρεί να απαγορεύεται ή να τίθενται όροι ή περιορισμοί 
στην άσκηση της αλιείας, γεωργίας, βοσκής, υλοτομίας, 
χρήσης των φυτοπροστατευτικών προϊάντων και της 
συλλογής και κοπής αρωματικών, βαφικών, αρτυματι- 
κών, μελισσοκομικών και ανθοκομικών - διακοσμητικών 
φυτών για εμπορικούς σκοπούς. 

4. Μεταξύ άλλων σύμφωνα με την παράγραφο 3γ του 
άρθρου 7 της 414985/1985 κοινής υπουργικής απόφασης 
προβλέπεται ότι «...για την προστασία των βιοτόπων της 
άγριας πτηνοπανίδας απαγορεύεται η απά πράθεση δι¬ 
ατάραξη της ησυχίας των πτερωτών θηραμάτων ιδιαίτε¬ 
ρα κατά την περίοδο της αναπαραγωγής ή εξάρτησης, 


η καταστροφή ή η αφαίρεση των φωλιών, η κατοχή ή η 
αγοραπωλησία νεοσσών, αυγών και κελυφών...». 

5. Η τήρηση της παρούσης ανατίθεται στα άργανα 
της Δασικής Υπηρεσίας, της Ελληνικής Αστυνομίας, της 
Αγροφυλακής, τους δημοτικούς και κοινοτικούς υπαλλή¬ 
λους (άρθρο 289 παρ. 1 του ν.δ. 86/1969) και τους φύλα¬ 
κες Θήρας των Κυνηγετικών Οργανώσεων (αρ. 267 παρ.1 
V. 86/1969) και κάθε φιλάνομο πολίτη. Οι δε παραβάτες 
τιμωρούνται σύμφωνα με τις διατάξεις του ν. 86/1969 
«περί Δασικού Κώδικα», της υπ’ αριθμ. 414985/85 κοινής 
υπουργικής απάφασης «περί μέτρων διαχείρισης της 
Άγριας Πτηνοπανίδας» άπως αυτή τροποποιήθηκε και 
ισχύει και λοιπών σχετικών διατάξεων. 

6. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

7. Η ισχύς της παρούσας άρχεται απά της δημοσιεύ- 
σεως της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 31 Ιουλίου 2007 

Ο Γενικός Γραμματέας Περιφέρειας 
ΙΩΑΝΝΗΣ ΑΕΚΚΑΣ 

